Document ID: 31992R1840

Title and Content:
ΚΑΝΟΝΙΣΜΟΣ (ΕΟΚ) αριθ. 1840/92 ΤΗΣ ΕΠΙΤΡΟΠΗΣ της 6ης Ιουλίου 1992 για τις λεπτομέρειες εφαρμογής του κανονισμού (ΕΟΚ) αριθ. 525/92 του Συμβουλίου για την προσωρινή αντιστάθμιση των επιπτώσεων της υφιστάμενης κατάστασης στη Γιουγκοσλαβία στις μεταφορές ορισμένων νωπών οπωροκηπευτικών προέλευσης Ελλάδας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 525/92 του Συμβουλίου της 25ης Φεβρουαρίου 1992 για προσωρινή αντιστάθμιση των επιπτώσεων της υφιστάμενης κατάστασης στην Γιουγκοσλαβία στις μεταφορές ορισμένων νωπών οπωροκηπευτικών προέλευσης Ελλάδας (1), και ιδίως το άρθρο 4, Εκτιμώντας: ότι με τον κανονισμό (ΕΟΚ) αριθ. 525/92 καθιερώθηκε χρηματική αντιστάθμιση για τις αποστολές κατά το 1991, με φορτηγά ή βαγόνια-ψυγεία από την Ελλάδα και με προορισμό τα άλλα κράτη μέλη πλην της Ιταλίας, των νωπών οπωροκηπευτικών που αναφέρονται στο άρθρο 1 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (2), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (3) 7 ότι πρέπει να καθοριστούν οι αποστολείς και οι αποστολές που μπορούν να δικαιούνται αυτή τη χρηματική αντιστάθμιση καθώς και οι ελάχιστες ενδείξεις που πρέπει να περιλαμβάνονται στην αίτηση χορηγήσεώς της 7 ότι υπήρξε ανάγκη παρακάμψεως της Γιουγκοσλαβίας λόγω των γεγονότων που εκδηλώθηκαν στη χώρα αυτή από τις 21 Ιουνίου 1991 7 ότι γι' αυτό είναι ανάγκη να καθοριστούν οι πληροφορίες που πρέπει να διαβιβάσει στην Επιτροπή η αρμόδια ελληνική αρχή και η προθεσμία εντός της οποίας οι πληροφορίες αυτές πρέπει να διαβιβαστούν 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η χρηματική αντιστάθμιση που αναφέρεται στο άρθρο 1 του κανονισμού (ΕΟΚ) αριθ. 525/92 χορηγείται: α) στους αποστολείς, φυσικά ή νομικά πρόσωπα, οι οποίοι έχουν πραγματικώς επιβαρυνθεί με τη δαπάνη των εν λόγω αποστολών 7 β) στις αποστολές που έχουν εγκαταλείψει την ελληνική επικράτεια μεταξύ της 21ης Ιουνίου και της 31ης Δεκεμβρίου 1991 7 γ) στις ποσότητες που πραγματικώς εισήλθαν σε ένα κράτος μέλος πλην της Ελλάδας και της Ιταλίας. Άρθρο 2 1. Η αίτηση για τη χορήγηση της χρηματικής αντιστάθμισης υποβάλεται στην αρμόδια ελληνική αρχή το αργότερο εντός τριών μηνών μετά την έναρξη ισχύος του παρόντος κανονισμού. Περιλαμβάνει ιδίως: α) το ονοματεπώνυμο ή την εταιρική επωνυμία και τη διεύθυνση του αιτούντα 7 β) τις συνολικές ποσότητες των προϊόντων που πληρούν τους όρους του άρθρου 1 του κανονισμού (ΕΟΚ) αριθ. 525/92 και του άρθρου 1 του παρόντος κανονισμού, εκφρασμένες σε καθαρό βάρος, κατανεμημένες κατά προϊόν και κατά αποστολή 7 γ) για κάθε αποστολή: - τη συνολική ποσότητα εκφρασμένη σε καθαρό βάρος, κατανεμημένη κατά προϊόν, - το κράτος μέλος προορισμού, - το ή τα μέσα μεταφοράς που χρησιμοποιήθηκαν, - το τιμολόγιο των δαπανών μεταφοράς που έχει εκδοθεί στο όνομα του αιτούντα και έχει εξοφληθεί ή αντίγραφο του εγγράφου μεταφοράς αν από αυτό μπορεί να διαπιστωθεί το άτομο που επιβαρύνθηκε χρηματικώς με τη δαπάνη της εν λόγω αποστολής, - αντίγραφο της τελωνειακής διασαφίσεως αναχωρήσεως από την Ελλάδα, - αντίγραφο της τελωνειακής διασαφίσεως εισαγωγής των προϊόντων κατά την άφιξή τους στο κράτος μέλος προορισμού, - δήλωση του αιτούντα που βεβαιώνει ότι για την εν λόγω αποστολή υπήρξαν συμπληρωματικές δαπάνες μεταφοράς κατά την έννοια του κανονισμού (ΕΟΚ) αριθ. 525/92. 2. Η αρμόδια ελληνική αρχή αποφασίζει επί του παραδεκτού των αιτήσεων. Άρθρο 3 Το αργότερο δύο μήνες μετά τη λήξη της προθεσμίας που καθορίζεται σο άρθρο 2 παράγραφος 1, η αρμόδια ελληνική αρχή ανακοινώνει στην Επιτροπή τις συνολικές ποσότητες των προϊόντων για τα οποία έγιναν αποδεκτές οι αιτήσεις, βάσει του παρόντος κανονισμού, κατανεμημένες κατά προϊόν, κατά μέσο μεταφοράς και κατά κράτος μέλος προορισμού. Άρθρο 4 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Ιουλίου 1992.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5283
122
2106
4590
614
912
474
2200
2450
2734

EuroVoc IDs (Expanded): 5283
122
2106
4590
614
912
474
2200
2450
2734

Dataset Source: meu

Split: train